ישיבת מליאה, כנסת 18, פרוטוקול מספר 339, 2012-04-30 00:00

ראובן ריבלין: אדוני ראש האופוזיציה, שר האוצר לשעבר, חברי הכנסת, היום יום שני, ח' אייר תשע"ב, 30 באפריל 2012 למניינם.

ראובן ריבלין: אני מתכבד לפתוח את ישיבת הכנסת, שהיא הישיבה הראשונה בכנס הקיץ במושב הרביעי של הכנסת.

ראובן ריבלין: פעמים רבות, גם בתקשורת וגם בפי הבריות, מדברים על מושב הקיץ ומושב החורף; יש לכנסת ארבעה מושבים – לכנסת זו אמורים להיות חמישה מושבים – ובכל מושב יש שני כנסים, אחד הוא הכנס של החורף, שהוא פתיחת המושב, והשני הוא המסיים את המושב, זה כנס הקיץ.

ראובן ריבלין: אנחנו פותחים את כנס הקיץ של המושב הרביעי של הכנסת, שכן הכנסת נפתחה בשלהי השנה, ורק במושב הראשון היה כנס אחד, שהיה כנס קיץ.

ראובן ריבלין: רבותי חברי הכנסת, נראה לי היום שאנחנו מדברים במושב האחרון של הכנסת התשע-עשרה, שכן הארץ כולה, מאופוזיציה עד קואליציה, מסכימה על כך שטוב תעשה הכנסת אם תצא לבחירות כדי שתהיה מסוגלת – הכנסת הבאה – להכריע בנושאים לא פשוטים בחיי עמנו.

ראובן ריבלין: לכן נראה לי שרק יש ויכוח מתי יתקיימו הבחירות.

ראובן ריבלין: בשני המקרים של המחלוקת נראה לי שכנסת זאת תסיים את תפקידה בהיסטוריה הדמוקרטית של ישראל בתום הכנס הזה, ואולי אפילו לפני כן, שכן ברגע שתתקבל הצעת אחד מחברי הכנסת או אחת מהסיעות לפזר את הכנסת, וגם ייקבע תאריך הבחירות לכנסת הבאה, מובן שהכנסת תצא לפגרת בחירות.

ראובן ריבלין: בצער רב שמענו היום בבוקר גם על פטירתו של בנציון נתניהו, שהוא אביו של ראש הממשלה בנימין נתניהו ושל אחיו עידו, ייבדלו לחיים ארוכים, ויוני, עליו השלום.

ראובן ריבלין: בנציון נתניהו היה מגדולי הרוויזיוניסטים, סמל לציונות צרופה ללא פשרות.

ראובן ריבלין: הוא אשר הספיד את נורדאו, בזמנו, ואמר שנורדאו הפך להיות אי בודד בציונות, והיום כמעט אפשר לשאת את אותם דברים על בנציון נתניהו, אשר לא הסכים לחזור בו מאמונתו המפורשת בסמלי הציונות כפי שהוא שינן אותם כאשר יצק מים על ידיו של ז'בוטינסקי.

ראובן ריבלין: היום נוביל אותו למנוחת עולמים, ולכן גם ישיבה זו הצטמצמה רבות, שכן הכנסת כולה התאחדה ליום העצוב הזה בתולדותיה של משפחת נתניהו, בחייו של ראש הממשלה בנימין נתניהו וגם בתולדות הציונות ותולדות העם היהודי, שכן נתניהו היה אחד מגדולי החוקרים של העם היהודי, בעיקר בכל הנושא הקשור לגזירות הספרדיות של 1492, ואנוסי ספרד.

ראובן ריבלין: רבותי חברי הכנסת, גם אדוני שר החוץ, אני רוצה כמובן יחד עם כולכם להביע את צערנו ולמסור את תנחומינו למשפחת נתניהו, לראש הממשלה, כמו גם לאחיו עידו, ובאמת, שלא ידעו צער, ונזכה כולנו לראות בהצלחת עמנו כנחמה גם על מותו של בנציון נתניהו, אחד מגדולי הרוויזיוניסטים וסמל לציונות צרופה ללא פשרות.

ראובן ריבלין: אני רוצה לומר שגם הכנסת ביקשה להביע באמת את צערה על פטירתו של בנציון נתניהו בכך שכל סיעות האופוזיציה ביטלו את הצעות האי-אמון אשר הוגשו כפתח לישיבה ראשונה זו של כנס הקיץ של הכנסת, וגם הממשלה ביקשה ממני להסיר מסדר-היום דברים אשר אינם דחופים מספיק, ולאפשר לחברי הכנסת כולם, כמו השרים, לצאת ולהשתתף בהלוויה של פרופסור בנציון נתניהו, ולכן אני מודה לכולם על השתתפותם.

ראובן ריבלין: אני מברך את כולם בפתיחת כנס הקיץ של המושב הרביעי של הכנסת וגם מאחל לכולם הצלחה, ושום שכל ושיקול דעת כאשר הם יבואו ויקבעו מה יהיה התאריך לבחירתה של הכנסת הבאה.

ראובן ריבלין: רבותי, אדוני השר, אדוני ראש האופוזיציה, חברי הכנסת, חברות הכנסת – הודעה למזכירת הכנסת.

ראובן ריבלין: בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הנני מתכבדת להודיעכם, כי הונחו היום על שולחן הכנסת – לקריאה שנייה ולקריאה שלישית: הצעת חוק נכי רדיפות הנאצים ונכי המלחמה בנאצים (תיקוני חקיקה), התשע"ב–2012, שהחזירה ועדת הכספים.

ירדנה מלר-הורוביץ: לדיון מוקדם: החל בהצעת חוק פ/4241/18 וכלה בהצעת חוק פ/4284/18 – הצעת חוק הביטוח הלאומי (תיקון – הצמדת קצבת זיקנה לשכר מינימום), התשע"ב–2012, מאת חברת הכנסת אורית זוארץ; הצעת חוק איסור לשון הרע (תיקון – המועד הקובע להגנת אמת הפרסום), התשע"ב–2012, מאת חברי הכנסת דב חנין, מוחמד ברכה, חנא סוייד ועפו אגבאריה; הצעת חוק סדר הדין הפלילי (תיקון – שיפוט מהיר בעבירות מין ואלימות במשפחה), התשע"ב–2012, מאת חברת הכנסת אורית זוארץ; הצעת חוק הליכי תכנון ובנייה להאצת הבנייה למגורים (הוראת שעה) (תיקון – הטלת הגבלות בשל עיכוב ביצוע תוכנית לדיור לאומי), התשע"ב–2012, מאת חברי הכנסת אורלי לוי אבקסיס ודב חנין; הצעת חוק לתיקון פקודת האגודות השיתופיות (ביטול תיקון מס' 8), התשע"ב–2012, מאת חברי הכנסת דב חנין, מוחמד ברכה, חנא סוייד ועפו אגבאריה; הצעת חוק הרשויות המקומיות (גמול השתתפות בישיבות לחברי מועצה), התשע"ב–2012, מאת חברת הכנסת אורית זוארץ; הצעת חוק העונשין (תיקון – החמרת ענישה על תקיפת זקנים), התשע"ב–2012, מאת חברת הכנסת אורית זוארץ; הצעת חוק הנישואין והגירושין, התשע"ב–2012, מאת חברת הכנסת נינו אבסדזה; הצעת חוק למניעת אלימות במשפחה (תיקון – הגשת בקשה למתן צו הגנה על-ידי פקיד סעד), התשע"ב–2012, מאת חברת הכנסת אורית זוארץ; הצעת חוק יום ירושלים (תיקון – יום שבתון), התשע"ב–2012, מאת חברת הכנסת ציפי חוטובלי; הצעת חוק להגבלת מספר הילדים בגני-ילדים, התשע"ב–2012, מאת חברת הכנסת אורית זוארץ; הצעת חוק צער בעלי-חיים (תיקון – דיווח על המתת בעלי-חיים), התשע"ב–2012, מאת חברת הכנסת נינו אבסדזה; הצעת חוק לימוד חובה (תיקון – ביטול תשלומי הורים), התשע"ב–2012, מאת חברת הכנסת אורית זוארץ; הצעת חוק הפיקוח על מכונים פסיכומטריים (תיקון – חיילים משוחררים, מועדי המבחן ותנאים מותאמים), התשע"ב–2012, מאת חברי הכנסת משה מטלון ואורלי לוי אבקסיס; הצעת חוק האזרחים הוותיקים (תיקון – תוספת הנחה), התשע"ב–2012, מאת חברת הכנסת אורית זוארץ; הצעת חוק הבחירות (דרכי תעמולה) (תיקון – הגבלת פרסום סקרי תוצאות בחירות),

ירדנה מלר-הורוביץ: התשע"ב–2012, מאת חברת הכנסת ציפי חוטובלי; הצעת חוק הביטוח הלאומי (תיקון – הצמדת קצבת נכות לשכר מינימום), התשע"ב–2012, מאת חברת הכנסת אורית זוארץ; הצעת חוק שוויון בקבלת דמי לידה (תיקוני חקיקה), התשע"ב–2012, מאת חברת הכנסת אורית זוארץ; הצעת חוק שיקים ללא כיסוי (תיקון – מניעת הגבלת חשבון בעת שירות מילואים), התשע"ב–2012, מאת חברי הכנסת פניה קירשנבאום, רוברט אילטוב, אלכס מילר וליה שמטוב; הצעת חוק האזרחים הוותיקים (תיקון – מתן הנחה בארנונה), התשע"ב–2012, מאת חברת הכנסת אורית זוארץ; הצעת חוק הביטוח הלאומי (תיקון – הגדלת קצבת זיקנה), התשע"ב–2012, מאת חברת הכנסת אורית זוארץ; הצעת חוק ביטוח בריאות ממלכתי (תיקון – פטור לגמלאים), התשע"ב–2012, מאת חברת הכנסת אורית זוארץ; הצעת חוק עבודת נשים (תיקון – הגבלת פיטורים של אשה השוהה במקלט לנשים מוכות), התשע"ב–2012, מאת חברת הכנסת אורית זוארץ; הצעת חוק הביטוח הלאומי (תיקון – תשלום קצבת זיקנה לשוהים בחוץ-לארץ), התשע"ב–2012, מאת חברת הכנסת נינו אבסדזה; הצעת חוק התגמולים לנפגעי פעולות איבה (תיקון – קבורת נפגעים שאינם אזרחים), התשע"ב–2012, מאת חבר הכנסת יעקב כץ; הצעת חוק הסכמים לנשיאת עוברים (תיקון – הורים מיועדים), התשע"ב–2012, מאת חברת הכנסת נינו אבסדזה; הצעת חוק לתיקון פקודת מס הכנסה (השוואת תנאים בין שכיר לעצמאי במשיכת הפרשות), התשע"ב–2012, מאת חברי הכנסת שלי יחימוביץ יריב לוין, פניה קירשנבאום, אברהם מיכאלי ומרינה סולודקין; הצעת חוק לתיקון פקודת מס הכנסה (פטור ממס להכנסות קשיש וניכוי הוצאות שכר דירה), התשע"ב–2012, מאת חברת הכנסת אורית זוארץ; הצעת חוק הביטוח הלאומי (תיקון – הגדלת קצבת הזיקנה), התשע"ב–2012, מאת חברת הכנסת אורית זוארץ; הצעת חוק לתיקון פקודת מס הכנסה (פטור ממס לדמי הבראה), התשע"ב–2012, מאת חברת הכנסת אורית זוארץ; הצעת חוק לתיקון פקודת מסי העירייה ומסי הממשלה (פטורין) (פטור מארנונה למסגרות שיקום נכי נפש), התשע"ב–2012, מאת חברת הכנסת אורית זוארץ; הצעת חוק זכאות לקבלת שירות או סעד מהשירות הציבורי ללא שיוך אזורי,

ירדנה מלר-הורוביץ: התשע"ב–2012, מאת חברי הכנסת משה גפני, אורי מקלב וישראל אייכלר; הצעת חוק מס ערך מוסף (תיקון – עידוד העסקת גמלאי מערכת הביטחון), התשע"ב–2012, מאת חברת הכנסת אורית זוארץ; הצעת חוק התגמולים לנפגעי פעולות איבה (תיקון – פשעי שנאה), התשע"ב–2012, מאת חברת הכנסת נינו אבסדזה; הצעת חוק הבטחת הכנסה (תיקון – הגדלת קצבת זיקנה והשלמת הכנסה לפנסיונרים עובדים), התשע"ב–2012, מאת חברת הכנסת אורית זוארץ; הצעת חוק עבודת נשים (תיקון – הארכת תקופת חופשת הלידה), התשע"ב–2012, מאת חברת הכנסת מרינה סולודקין; הצעת חוק לתיקון פקודת מס הכנסה (עידוד עבודת גמלאים ושילובם במעגל העבודה), התשע"ב–2012, מאת חברת הכנסת אורית זוארץ; הצעת חוק ההסדרה, התשע"ב–2012, מאת חברי הכנסת יריב לוין, זאב אלקין, אריה אלדד, אורי אורבך, זבולון אורלב, חיים כץ, דני דנון, יוליה שמאלוב-ברקוביץ, ציון פיניאן, ציפי חוטובלי, חיים אמסלם, מיכאל בן-ארי, אורי אריאל, נסים זאב, יעקב כץ, פניה קירשנבאום וישראל אייכלר; הצעת חוק ביטוח בריאות ממלכתי (תיקון – שמירת זכאות לביטוח בריאות לשוהים מחוץ לישראל), התשע"ב–2012, מאת חברי הכנסת עפו אגבאריה, מוחמד ברכה, חנא סוייד ודב חנין; הצעת חוק שירות המילואים (תיקון – תגמול מצטבר), התשע"ב–2012, מאת חברי הכנסת פניה קירשנבאום, דוד רותם, רוברט אילטוב וחמד עמאר; הצעת חוק הביטוח הלאומי (תיקון – קבלת קצבת זיקנה וקצבת נכות בעד פרק זמן אחד), התשע"ב–2012, מאת חברת הכנסת אורית זוארץ; הצעת חוק ביטוח בריאות ממלכתי (תיקון – אשפוז סיעודי), התשע"ב–2012, מאת חברת הכנסת אורית זוארץ; הצעת חוק שירות המדינה, התשע"ב–2012, מאת חברי הכנסת אברהם דיכטר, זבולון אורלב, איתן כבל, אריה אלדד ועינת וילף; הצעת חוק האזרחים הוותיקים (תיקון – הנחות בתחבורה ציבורית), התשע"ב–2012, מאת חברת הכנסת אורית זוארץ.

ירדנה מלר-הורוביץ: התייחסות המשרד לביטחון הפנים למסקנות ועדת הפנים והגנת הסביבה בעקבות דיון מהיר בנושא: רצח ואלימות נגד נשים ערביות בלוד וברמלה, הצעתם של חברי הכנסת אברהים צרצור, חנין זועבי ודב חנין.

ירדנה מלר-הורוביץ: הסכם בין ממשלת מדינת ישראל לבין ממשלת הרפובליקה של קפריסין בתחום הבזק ושירותי טכנולוגיית המידע; הסכם בין ממשלת מדינת ישראל לבין ממשלת הרפובליקה של אזרבייג'ן בדבר סיוע הדדי בענייני מכס; הסכם בין ממשלת מדינת ישראל לבין ממשלת הרפובליקה של ליטא בדבר העסקה בשכר של בני משפחה של חברי משלחת דיפלומטית או נציגות קונסולרית; והסכם הצטרפות מדינת ישראל לרשת בריאות דרום-מזרח אירופה.

ירדנה מלר-הורוביץ: תודה.

ראובן ריבלין: תודה למזכירת הכנסת.

ראובן ריבלין: רבותי, אנחנו עוברים לסדר-היום, וחבר הכנסת סגן היושב-ראש השר לשעבר מג'אדלה יחליף אותי.

ראובן ריבלין: אני מבקש מיושב-ראש ועדת החוקה, חוק ומשפט של הכנסת, חבר הכנסת רותם, לעלות ולבוא ולהביא לפנינו הצעת חוק השאלת ספרי לימוד – – –

קריאה: – – –

ראובן ריבלין: לא?

ראובן ריבלין: לא קודם החוק?

ראובן ריבלין: החוק עדיין לא הגיע, כבוד סגן השר?

ראובן ריבלין: עדיין מהמדפיס – החוק לא נמצא.

ראובן ריבלין: אומנם קיבל פטור מחובת הנחה, אבל אין הנחה על שולחן הכנסת.

ראובן ריבלין: אנחנו צריכים את הנוסח הכחול וצריכים להביא את זה מהמדפיס.

ראובן ריבלין: על כל פנים, הממשלה צריכה להביא את זה.

ראובן ריבלין: [נספחות.

ראובן ריבלין: ]

ראובן ריבלין: רבותי חברי הכנסת, אני מזמין את דוד רותם – – –

גלעד ארדן: גם השר הגיע וגם סגן השר הגיע, אבל החוק לא הגיע.

ראובן ריבלין: רבותי, אנחנו יכולים לעזור לכם לזכות בפיס אם אתם תקנו כרטיסי פיס, בלי זה אנחנו לא יכולים לעזור לכם להעביר חוק, בלי שהחוק נמצא לעינינו, שאחרת יושב-ראש ועדת החוקה, חוק ומשפט יבוא ויאמר לנו שאנחנו עושים דבר לא חוקתי.

דוד רותם: לא חוקי, לא לא חוקתי.

ראובן ריבלין: אני מדבר על החוקה של הכנסת, אדוני יושב-ראש הוועדה.

דוד רותם: אדוני היושב-ראש, רבותי השרים, חברי חברי הכנסת, הצעת חוק הפטנטים (תיקון מס' 12) נדונה בכנסת השמונה-עשרה בקריאה ראשונה ביום 4 ביולי 2011 והועברה לוועדת החוקה, חוק ומשפט.

דוד רותם: הוועדה ערכה דיונים רבים בהצעת החוק, ואולם בסעיף 14, העוסק בייחודיות עילה, דהיינו מי שהפר פטנט, האם הוא יכול לתבוע על-פי דין עשיית עושר ולא במשפט או רק על-פי חוק הפטנטים, הוועדה לא הספיקה לקיים דיון מעמיק.

דוד רותם: כדי שלא לעכב את שאר הסעיפים, שבהם כבר הגיעו להסכמות, אני מבקש לפצל את החוק, על-פי החלטת הוועדה, ולהביא לקריאה שנייה ושלישית את כל החוק למעט סעיף 14, שאותו אנחנו מבקשים לפצל, ואנחנו נביא אותו לדיון בשלב אחר.

דוד רותם: תודה רבה.

נסים זאב: סליחה, אבל הודעה על התיקון – – –

גאלב מג'אדלה: תודה לאדוני.

דוד רותם: מה?

גאלב מג'אדלה: בבקשה, אדוני.

גאלב מג'אדלה: תודה רבה.

דוד רותם: אני לא שומע.

נסים זאב: ההודעה בסעיף 14 – – –

דוד רותם: את סעיף 14 אנחנו נביא לדיון בנפרד – –

גאלב מג'אדלה: תודה.

דוד רותם: – – כי סעיף 14 עוסק בייחודיות עילה.

גאלב מג'אדלה: נא לא להפריע ליושב-ראש החוקה, חוק ומשפט.

גאלב מג'אדלה: בבקשה, אדוני.

גאלב מג'אדלה: אנחנו מצביעים על הודעתו של חבר הכנסת רותם, יושב-ראש ועדת החוקה, חוק ומשפט.

גאלב מג'אדלה: בבקשה להצביע.

גאלב מג'אדלה: הצבעה מס' 1 בעד ההחלטה – 12 נגד – אין נמנעים – אין החלטת ועדת החוקה, חוק ומשפט בדבר פיצול הצעת חוק הפטנטים (תיקון מס' 12), התשע"א–2011, נתקבלה.

גאלב מג'אדלה: בעד – 12.

גאלב מג'אדלה: נגד, נמנעים – אין.

גאלב מג'אדלה: הודעת יושב-ראש ועדת החוקה, חוק ומשפט בדבר פיצול חוק הפטנטים (תיקון מס' 12), התשע"א–2011, התקבלה ברוב של 12, נגד ונמנעים – אין.

גאלב מג'אדלה: תודה רבה.

גאלב מג'אדלה: אנחנו עוברים, בסדר-היום, להצעת חוק השאלת ספרי לימוד (תיקון מס' 6) (חובת קיום הצבעה) – –

קריאות: – – –

רונית תירוש: אין את ההצעה.

גאלב מג'אדלה: נא לא להפריע ליושב-ראש.

גאלב מג'אדלה: נא לא להפריע.

גאלב מג'אדלה: – – התשע"ב–2012, קריאה ראשונה.

גאלב מג'אדלה: אדוני, ממלא-מקום מזכירת הכנסת, לפי מה שאני מבין החוק לא הגיע.

גאלב מג'אדלה: אנחנו, לצערנו, לא נוכל להמשיך.

גאלב מג'אדלה: ישיבת המליאה ננעלת.

גאלב מג'אדלה: תם סדר-היום.

גאלב מג'אדלה: הישיבה הבאה תתקיים מחר, יום שלישי, ט' באייר התשע"ב, 1 במאי 2012, בשעה 16:00.

גאלב מג'אדלה: הישיבה נעולה.

גאלב מג'אדלה: תודה רבה.